Med et deltagertal på knap 650 kan Beierholm MTB sætte rekord, når de for sjette år i træk afholder mountainbikeløb i Saltum.

Startlinjen i Saltum var fyldt, da de cykelglade nordjyder havde taget mountainbikecyklen med i skoven. For sjette år i træk løb det populære mountainbikeløb Beierholm MTB af staben. Den nordjyske forårsklassiker var totalt udsolgt og har i år slået rekord med omkring 650 tilmeldte. Løbet blev lørdag formiddag sat i gang fra Saltumhallen, hvor fra mountainbikerne kører tre forskellige distancer på henholdsvis 75 km, 45 km og 30 km.